Tamedyazt terna-d tugna i tmeṭṭut yettwaḥeqren acku argaz-agi i tuɣ ur tt-iḥemmel ara, nettat yeǧǧa-tt deg uxxam netta izahu d tayeḍ ar ɣur-s zwaǧǧ-agi yella di lkaɣeḍ kan acku ulac assaɣ-nni n tayri, terra kulci i lmektub netta i ɣelḍen, deg usugen n tmetti taqbaylit ayen akk id-tt-magaren neɣ ayen akk id-iḍarun ttaran-t ɣer lmektub, deg yenzi-agi ayen yuran ɣef unyir ad iɛeddi tessaxdam-it tmetti di tugnit yecban tagi. Imi lmektub yeɣleḍ temlal d yir netta ula d ussan-is xerben tiwweḍ anda ur tebɣi ara ad tawweḍ d “barru”.